fr is id is is is en en fr es hbs_lat is et is is ca is is is is is is is sk en es is es en es is es en fr is en en fr is sk en fr is en en nb is en en es is sk en is en en en en en en en en
Alls konar upplýsingar um ferðalög og fleira.
Golfvellir í nágrenni Torrevieja á Spáni
Fyrir þá sem hafa áhuga á golfi þá  er upplagt að leggja leið sína til okkar á Cabo Roig svæðið á Costa Blanca ströndinni. Þar er auðvelt að sameina það að fara í golf og eiga skemmtilegt frí í einstakri veðurblíðu. Við getum aðstoðsð ykkur við að skipuleggja ferðina svo að hún verði sem ánægjulegust.
Það má með sanni segja að Costa Blanca svæðið sé draumur golfarans vegna þess að þar er mikill fjöldi frábærra golfvalla þar sem allir golfarar geta fundið skemmtilega velli við sitt hæfi. Margir vallanna á svæðinu eru glæsilega hannaðir, þar sem fer saman fallegt landslag, mikill trjágróður og ótrúlegar vatnshindranir. Tveir þekktustu golfarar Spánar, Seve Ballesteros og Jose Maria Olazabal hafa tekið þátt í hönnun margra þeirra. Vellirnir eru mjög mismunandi, opnir, þröngir, stuttir, langir og því einkar skemmtilegt að spila á sem flestum til að fá sem mesta fjölbreytni.
Það eru 3 mjög þekktir golfvellir í innan við 5 km fjarlægð frá La Rotonda íbúðahótelinu í Cabo Roig, Campoamor, Las Ramblas og Villamartin. Aðrir 10 vellir eru svo  innan við 20 mínútna akstur frá hótelinu svo sem: La Finca, Roda, Mosa Trajectum og La Serena.
Í göngufjarlægð frá hótelinu er glæsileg Golfbúð þar sem hægt er að kaupa hreinlega allt til golfiðkunar. Þar er líka hægt að panta tíma á teig á öllum völlum á svæðinu með afslætti og leigja sér golfsett.  Þjónustan í búðinni er til fyrirmyndar og mælum við hiklaust með að golfarar notfæri sér hana.
Campoamor: 18 holur, par 72, 6203 metrar.
Skemmtilegur sveitavöllur sem liggur í tveimur dölum sem gerir það að verkum að það er yfirleitt logn á vellinum. Völlurinn er frekar opinn og því hægt að slá langt á honum en flatirnar eru mjög hraðar sem gerir hann erfiðan. Glæsilegt klúbbhús er við völlinn og þar er að finna gott veitingahús. Rétt við klúbbhúsið er SPA og líkamsrækt.
Las Ramblas: 18 holur, par 72, 5914 metrar.
Mjög erfiður völlur þar sem brautirnar eru þröngar með miklum trjágróðri í hæðóttu landslagi. Mikið er um vatnshindranir sem gera golfurum erfitt um vik. Þetta er völlur sem golfarar annað hvort elska eða hata. Eitt er víst að það er nauðsynlegt að vera með nóg af golfkúlum.
Villamartin: 18 holur, par 72 6132 metrar.
Erfiður völlur í hæðóttu landslagi sem reynir mjög á hæfni golfarans og er óhætt að segja að það þurfi að nota allar kylfurnar í pokanum. Þessi völlur hefur verið notaður á Evrópsku mótaröðinni.
La Finca: 19 holur, par 72, 6394 metrar.
Nýr völlur sem er sennilega einn skemmtilegasti völlurinn á svæðinu. Erfiðar vatnshindranir, þúsundir pálmatrjáa og fjölbreytilegt landslag gera það að verkum að þetta er völlur sem allir alvöru golfarar verða að spila á. Flötin á sjöundu braut er umkringd glompum,  fimmta og sjötta braut liggja meðfram fallegu vatni og það eru nokkrir fossar á vinstri hönd sem setja mikinn svip á völlinn.
Roda: 18 holur, par 72, 6077 metrar.
Mjög fallegur völlur í glæsilegu landslagi. Skemmtilegasta brautin er sú sjöunda en þar er flötin á eyju sem er alveg umkringd vatni og það eru bara fjórar brautir sem eru ekki með vatnshindrunum.
Mosa Trajectum: 27 holur, 3 x 9 holur og stuttur kennsluvöllur.
Þarna er í raun hægt að spila þrjá mismunandi velli sem eru fjölbreyttir og skemmtilegir. Mikið er af trjám og vatnshindrunum sem gera völlinn mjög áhugaverðan. Fyrir nokkrum árum var lokamót Evrópumótaraðarinnar á þessum velli.
La Serena: 18 holur, par 72, 6168 metrar.
Þessi glæsilegi völlur hefur þá sérstöðu að hann er alveg niður við Costa Blanca ströndina við bæinn Las Alcazares. Mikill trjágróður er á vellinum, stórar og erfiðar glompur og sérstaklega stórar flatir. Glæsilegt klúbbhús er við völlinn og þar er mjög gott veitingahús.
Upplýsingar um aðra golfvelli á svæðinu er að finna á eftirfarandi síðum: